[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Vendla: Ukrainal on kaugsuurtu\u0308kiva\u0308es ja ta\u0308ppislo\u0308o\u0308kides eelis"}, {"text_idx": "#000004", "text": "Ukraina va\u0308gedel on Venemaa va\u0308gede ees eelis kaugsuurtu\u0308kiva\u0308es ja ta\u0308ppislo\u0308o\u0308kides, sest ta\u0308nu oma heale lahinguluurele suudavad nad oma vahendeid paremini kasutada, u\u0308tles kaitseva\u0308e peastaabi u\u0308lema aseta\u0308itja kolonel Mart Vendla \"Ukraina stuudios\""}, {"text_idx": "#000005", "text": "Vendla ra\u0308a\u0308kis, et mo\u0308o\u0308dunud na\u0308dalal na\u0308itas Ukraina oma drooniru\u0308nnakutega vo\u0303imet ohustada suurte vahemaade taha Vene laevastikku."}, {"text_idx": "#000006", "text": "\"Ja see, et 700 kilomeetri kaugusel Venemaa ei suuda kaitsta oma dessantlaeva, on u\u0308sna ko\u0303nekas fakt. See ta\u0308hendab, et vo\u0303ime kaitsta oma Musta mere a\u0308a\u0308rset infrastruktuuri sai tegelikult suhteliselt suure lo\u0308o\u0308gi,\" u\u0308tles ta."}, {"text_idx": "#000007", "text": "\"Kui ra\u0308a\u0308kida droonidest, mis Moskva suunas on teele lastud, siis eelko\u0303ige on tegemist va\u0308iksema kaalu, suuruse ja vo\u0303imsusega droonidega. Aga samas ta ta\u0308idab oma eesma\u0308rki ja toob rindetunnetuse ka Moskvasse koju,\" lisas ta."}, {"text_idx": "#000008", "text": "Vendla ma\u0308rkis, et to\u0303ena\u0308oliselt on Moskvasse saadetud droonid teele saadetud Venemaa territooriumilt, mitte Ukrainast. Kes aga nende ru\u0308nnakute taga on, on tema so\u0303nul ebaselge."}, {"text_idx": "#000009", "text": "\"Igatahes see, et Moskvas toimuvad plahvatused on muutunud peaaegu igapa\u0308evaseks, on ikkagi ma\u0308rgiline ja na\u0308itab, et Moskva o\u0303hukaitse u\u0308lesehitus ei vasta ta\u0308napa\u0308evastele ohtudele,\" so\u0303nas kolonel."}, {"text_idx": "#000010", "text": "Rindejoonel Ukraina suuremat la\u0308bimurret saavutanud ei ole, u\u0308tles Vendla. Tema so\u0303nul teeb Ukrainal edasi liikumise raskeks rindejoone eripalgelisus."}, {"text_idx": "#000011", "text": "\"Kui me vaatame seda rohkem kui 1000-kilomeetrist so\u0303jateatrit, siis see on suhteliselt eripalgeline. Kui vaatame Hersoni suunda, siis Hersoni suuna kaitset vaenlaste poolt vaadatuna aitab ko\u0303vasti jo\u0303gi, suur, lai jo\u0303gi ja seeto\u0303ttu sealt u\u0308leminek on keeruline. Kui vaatame Zaporiz\u030cz\u030cja suunda, siis see on ilmselgelt see, mis aitab ukrainlaste strateegilise eesma\u0308rgini, milleks on Krimmi tagasivo\u0303tmine ehk selle sissejuhatuseks maa u\u0308hendusteede la\u0308bilo\u0303ikamine,\" ra\u0308a\u0308kis Vendla."}, {"text_idx": "#000012", "text": "\"Kui vaatame Donetskit suunda, siis see on suuresti suurte linnadega kaetud, millest Bahmut on ainult va\u0308ike linnake selles kontekstis. See ta\u0308hendab, et so\u0303da selles suunas vo\u0303i pealo\u0308o\u0308gi edundamine selles suunas ta\u0308hendaks kvartalite kaupa majast majja, trepikojast trepikotta vo\u0303itlust. Kui Luhanskit vaatame, siis seal poolel on va\u0308ga palju soid ja metsi, mis teeb kaitse poolelt vaadatuna kaitsetegevuse lihtsamaks,\" selgitas ta."}, {"text_idx": "#000013", "text": "Ta lisas, et Vene va\u0308ed on vastavalt ka Hersonist tagasito\u0303mbumisest alates ka kaitserajatisi oluliselt tugevdanud. \"Kui u\u0308leja\u0308a\u0308nud oblastites on keskmiselt 400 kaitserajatist oblasti kohta, siis Zaporiz\u030cz\u030cja suunal oli neid 1400. See viitab sellele, millised on kaitse u\u0308lesehitussu\u0308gavuses mastaabid. Nii et selles mo\u0303ttes see u\u0308lesanne, mis Ukrainal on, on a\u0308a\u0308rmiselt to\u0303sine.\""}, {"text_idx": "#000014", "text": "Vendla kirjeldas, et Vene va\u0308gede kaitserajatiste hulgas on nii suured kraavid kui ka erinevad miiniva\u0308ljad, lisaks on kaitsekaevikud, suurtu\u0308kiva\u0308e positsioonid ja reservide alad, mis Ukraina la\u0308bimurret takistavad."}, {"text_idx": "#000015", "text": "Kuigi Ukraina va\u0308ed ei ole veel esimesest kaitseliinist la\u0308bi murdnud, siis va\u0308ikesed edasiliikumised siiski toimuvad."}, {"text_idx": "#000016", "text": "\"Seda tehakse va\u0308ga laias ulatuses, sest Ukraina eesma\u0308rk on kulutada ja to\u0303mmata ta\u0308helepanu erinevates suundades. Aga sama u\u0308ritab teha ka Venemaa, sest ta tajub lo\u0303una suuna ta\u0308htsust Ukraina strateegilisel eesma\u0308rgil ja seeto\u0303ttu on na\u0308ha u\u0308ksjagu Vene aktiivsust just po\u0303hja suunas selleks, et katsuda siduda va\u0308gesid ja takistada reservide loomist lo\u0303unasse vo\u0303imaliku la\u0308bilo\u0308o\u0308gi edundamiseks,\" selgitas Vendla."}, {"text_idx": "#000017", "text": "Ukrainal on Vendla hinnangul kaugsuurtu\u0308kiva\u0308es ja ta\u0308ppislo\u0308o\u0308kides teatud eelis."}, {"text_idx": "#000018", "text": "\"On oluline mainida, et Ukraina suudab iga oma to\u0308o\u0308riista paremini, ta\u0308psemalt kasutada kui venelased, sest neil on lahinguluure suhteliselt heas seisundis ja seeto\u0303ttu vo\u0303imaldab maksimeerida va\u0308gede mo\u0303ju. Seeto\u0303ttu ko\u0303ik need lo\u0308o\u0308gid su\u0308gavusse ta\u0308idavad sama eesma\u0308rki ja isoleerivad lahingutandril oleva va\u0308e lahingumoonast ja vo\u0303ileibadest, millest iganes. See aitab kindlasti olukorrale kaasa,\" ra\u0308a\u0308kis kolonel."}, {"text_idx": "#000019", "text": "Enne talve on Vendla hinnangul Ukrainal vo\u0303imalik edusamme teha, aga kui palju, see so\u0303ltub sellest, mida teeb Venemaa, kelle sammud pole etteaimatavad."}, {"text_idx": "#000020", "text": "\"Aga arusaadav on see, et 1000-kilomeetrine rindejoon ei ole u\u0308htlaselt kaitstud ehk Ukraina, suutes avastada tu\u0308himikke kaitseliinis, olles ise paremini treenitud va\u0308ikeu\u0308ksuste taktika mo\u0303istes ja kellel on ka ta\u0308psemad tulelo\u0308o\u0308gid ja parem luureinformatsioon, siis neil on kindlasti vo\u0303imalus,\" u\u0308tles Vendla."}, {"text_idx": "#000021", "text": "\"Ukraina stuudio\", intervjueeris Reimo Sildvee"}, {"text_idx": "#000022", "text": "Vendla olukorrast Ukrainas: rinne seisab"}, {"text_idx": "#000024", "text": "Kolonel: Ukraina kiiret edu pole tulnud vo\u0303rdsete va\u0308gede to\u0303ttu"}, {"text_idx": "#000026", "text": "Eesti on andnud va\u0308ljao\u0303ppe tuhandele Ukraina so\u0303java\u0308elasele"}, {"text_idx": "#000028", "text": "Dominik Has\u030cek: tundsin ro\u0303o\u0303mu igast treeningust ja ma\u0308ngust"}, {"text_idx": "#000031", "text": "Paul Aron: loodetavasti saan ja\u0308rgmiseks hooajaks vormel-2 sarja"}, {"text_idx": "#000032", "text": "HC Panter ei pa\u0308a\u0308senud eurosarja alagrupist edasi"}, {"text_idx": "#000035", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000038", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000039", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000043", "text": "Rootsis sai ulatuslikus teevaringus mitu inimest kannatada"}, {"text_idx": "#000047", "text": "Kosovos ja\u0308tkub politseiniku tapmise ja\u0308rel lahing"}, {"text_idx": "#000051", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000052", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000056", "text": "Paadio\u0303nnetuse u\u0308le elanud Ivo: kahe pa\u0308eva pa\u0308rast la\u0308ksin uuesti merele"}, {"text_idx": "#000058", "text": "Eesti piiril ei ole massilist ebaseaduslikku ra\u0308ndesurvet"}, {"text_idx": "#000062", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000064", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]